**68. sz. előterjesztés**

**Minősített szótöbbség**

**Előterjesztés Fácánkert Község Önkormányzata Képviselő-testületének 2021. november 4-i ülése V. napirendi pontjához**

**Javaslat egyes önkormányzati rendeletek módosítására**

**Előadó:** Ezerné dr. Huber Éva jegyző

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. tv. 84-86. §-ai alapján Tolna Város Önkormányzatának Képviselő-testülete és Fácánkert Község Önkormányzatának Képviselő-testülete 2020. január 1. napjával létrehozta a Tolnai Közös Önkormányzati Hivatalt.

Fácánkert Község Önkormányzatának hatályos rendeletei felülvizsgálata során megállapításra került, hogy a korábban használt megnevezések (pl.: Bogyiszlói Közös Önkormányzati Hivatal, körjegyzőség) számos rendeletben szerepelnek, ezért azok módosítása szükséges.

Mindezekre való tekintettel kérem a T. Képviselő-testületet tárgyalja meg az előterjesztést, fogadja el a rendelet-tervezetet.

A jogalkotásról szóló 2010. évi CXXX. törvény (továbbiakban: Jat.) 17.§.-a kötelezővé teszi jogszabály előzetes hatásvizsgálatát. Mellékelt rendelet-tervezetre vonatkozó előzetes hatásvizsgálat:

a) Társadalmi, gazdasági, költségvetési hatása: A rendelet-tervezet elfogadása többletkiadással nem jár.

b) Környezeti és egészségi következményei: Nem releváns.

c) Adminisztratív terheket befolyásoló hatása: Nincs.

d) A jogszabály megalkotásának szükségessége, a jogalkotás elmaradásának várható következményei: a bekövetkezett változásoknak való megfelelőség okán szükséges számos rendelet módosítása.

e) A jogszabály alkalmazásához szükséges személyi, szervezeti, tárgyi és pénzügyi feltételek: A jogszabály megalkotásához szükséges ezen feltételek rendelkezésre állnak.

Fentiekre való tekintettel kérem a Tisztelt Képviselő-testületet, hogy tárgyalja meg az előterjesztést és fogadja el a rendelet-tervezetet.

**Fácánkert, 2021. november 4.**

**Ezerné dr. Huber Éva**

**jegyző**

**Az előterjesztést készítette:** dr. Kern Emőke titkársági osztályvezető